Publication: Magyar Közlöny
Issue: MK-2010-77 (Year: 2010, Number: 77)
Era: contemporary
Section: 11. melléklet a 31/2010. (V. 13.) EüM rendelethez
Paragraph Index: 583

4. Rheumatoid arthritis gyógyszeres kezelési algoritmusa Az algoritmus általánosságban mindegyik arthritis típusban alkalmazható, a speciális szempontok figyelembevételével. 4.1. Tüneti kezelés (analgetikum, NSAID) az alapellátásban és mindhárom szinten (folyamat kezdetén maximum 2-3 hónapig, illetve később, fellángolás esetén rövid ideig). 4.2. Kezdeti szteroid kezelés (3 hótól 2 évig, lásd alább) mindhárom reumatológiai szinten. 4.2.1. Ilyenkor betegségmódosító hatása van. 4.2.2. Infekció, szeptikus arthritis kizárása szükséges. 4.3. Korai betegségmódosító terápia (mindhárom reumatológiai szint) optimálisan a folyamat első 3 hónapján belül. 4.4. DMARD kombináció: a betegség aktivitásától függően a vonatkozó szakmai protokoll által javasolt DMARD kombináció, vagy 4.5. DMARD monoterápia: 4.5.1. ma a methotrexat (MTX) az első választandó szer (kivétel: intolerancia), 4.5.2. ritka (nagyon enyhe) esetben szulfaszalazinnal (SSZ) is alkalmazható, 4.5.3. MTX ineffektivitás, intolerancia esetén SSZ, leflunomid (LEF) ciklosporin A (CsA), chloroquin (CQ), azathioprin (AZA), 4.5.4. nagyon ritkán arany, speciális esetben (vasculitis) ciklofoszfamid (CPH). 4.6. Biológiai terápia (a reumatológia 2. és 3. szintjén a biológiai terápia alkalmazására jogosult intézmények): valamelyik TNF gátló (infliximab, etanercept, adalimumab, golimumab, certolizumab pegol) vagy interleukin-inhibitor (tocilizumab) 3 hónapig alkalmazott teljes dózisú, vagy tolerálható dózisú DMARD kombinációs kezelés hatástalansága esetén engedélyezett társadalombiztosítási támogatással. 4.7. Autológ őssejttranszplantáció (opcionálisan, nem rutinszerű).

Source: https://magyarkozlony.hu/hivatalos-lapok/611c5e584c1a1d6d6c82990316b856590b944204/dokumentumok/02a633dc638c6a5a364ab9978d09a00e37c5471d/letoltes